Panatang Makabayan

Ang Panatang Makabayan ay ang pambansang panunumpa ng mga Pilipino. Ito ay isa sa dalawang pambansang panunumpa; ang isa pang panunumpa ay ang Panunumpa ng Katapatan sa Watawat, ang panunumpa sa watawat ng Pilipinas.

Sinasambit ang Panatang Makabayan sa mga pagtitipong panglwatawat sa mga paaralan, kung saan ito ay sinasambit pagkatapos ng pambansang awit, Lupang Hinirang, ngunit bago ang Panunumpa ng Katapatan sa Watawat.

Ang pagsasambit ng Panatang Makabayan ay kinakailangan ng batas sa lahat ng mga pangmadlang paaralan at mga panariling paaralan lalo na kung ang mayoria ng mga mag-aaral ay Pilipino: sa ganitong tagpo, Batas Republika Blg. 1265, isa ng mga maraming batas sa mga pambansang sagisag. Ito ay naging batas noong Hulyo 11, 1955. Pinatupad ang batas sa mga paaralan sa paggamit ng isang utos ng Kagawaran ng Edukasyon, Kautusang Tagakagawaran Blg. 8, na naitatag noong Hulyo 21, 1955.

Kahit na sabi ng Kautusang Tagakagawaran Blg. 8 na ang Panatang Makabayan ay maaring sambitin sa Ingles o kahit anong wika, palagi paring sinasambit ang Panatang Makabayan sa Wikang Filipino lamang. Mayroong dalawang anyo ang Panatang Makabayan sa Filipino: ang kasalukuyang anyo na isang salin na maiksi at matulain, at ang dating anyo na ang wagas na salin o saling walang pagbabago mula sa tunay na pagkakasulat sa Ingles.

Teksto ng panunumpa
Sa wikang Filipino
DepEd Order 004-2023 version
Iniibig ko ang Pilipinas, 
aking lupang sinilangan,
tahanan ng aking lahi;
kinukupkop ako at tinutulungang
maging malakas, masipag, at marangal.
Dahil mahal ko ang Pilipinas,
diringgin ko ang payo 
ng aking magulang,
susundin ko ang tuntunin ng paaralan,
tutuparin ko ang tungkulin 
ng mamamayang makabayan:
naglilingkod, nag-aaral at nananalangin 
nang buong katapatan.
Iaalay ko ang aking buhay, 
pangarap, pagsisikap 
sa bansang Pilipinas.The Revised Panatang Makabayan(archived from the original on 2012-03-23), DepEd Order No. 54, November 9, 2001.https://www.bomboradyo.com/deped-inamyendahan-ang-isang-salita-sa-panatang-makabayan/amp

DepEd Order 54-2001 version
Iniibig ko ang Pilipinas, 
aking lupang sinilangan,
tahanan ng aking lahi;
kinukupkop ako at tinutulungang
maging malakas, masipag, at marangal.
Dahil mahal ko ang Pilipinas,
diringgin ko ang payo 
ng aking magulang,
susundin ko ang tuntunin ng paaralan,
tutuparin ko ang tungkulin 
ng mamamayang makabayan:
naglilingkod, nag-aaral at nagdarasal 
nang buong katapatan.
Iaalay ko ang aking buhay, 
pangarap, pagsisikap 
sa bansang Pilipinas.The Revised Panatang Makabayan(archived from the original on 2012-03-23), DepEd Order No. 54, November 9, 2001.

Tunay na bersyon
Iniibig ko ang Pilipinas
Ito ang aking lupang sinilangan
Ito ang tahanan ng aking lahi
Ako'y kanyang kinukupkop at tinutulungan
Upang maging malakas, maligaya at kapakipakinabang
Bilang ganti, ay diringgin ko ang payo ng aking mga magulang
Susundin ko ang mga tuntunin ng aking paaralan
Tutuparin ko ang mga tungkulin ng isang mamamayang makabayan at masunurin sa batas
Paglilingkuran ko ang aking bayan nang walang pag-iimbot at ng buong katapatan
Sisikapin kong maging isang tunay na Pilipino sa isip, sa salita, at sa gawa.Panatang Makabayan (Pledge of Allegiance)(archived from the original on 2012-03-25), Saint Paul College of Parañaque.

Sa wikang Ingles
Tuwirang salin ng kasalukuyang bersyon
I love the Philippines - the land of my birth, 
Home of my race - who kept me and has been helping me
To become strong, industrious and honorable. 
I love the Philippines - and for this...
I will heed the counsel of my parents, 
I will obey the rules of my school, 
I will perform the duties of a patriotic citizen, 
I shall Serve, study, and pray faithfully. 
I shall offer my life, my dreams and all my endeavors...
To my country - The Philippines.

Tunay na bersyon
I love the Philippines.
It is the land of my birth;
It is the home of my people.
It protects me and helps me to be strong, happy and useful.
In return, I will heed the counsel of my parents;
I will obey the rules of my school;
I will perform the duties of a patriotic, law-abiding citizen;
I will serve my country unselfishly and faithfully
I will be a true Filipino in thought, in word, and in deed.Department of Education rules and regulations quoted in .

Tingnan din
Watawat ng Pilipinas
Lupang Hinirang
Panunumpa ng Katapatan sa Watawat

Kategorya:Mga panunumpa
Kategorya:Nasyonalismo
Kategorya:Pilipinas